Koreanong barbikyu

Ang Koreanong barbikyu (, Gogi-gu-i, 'karneng inihaw') ay tumutukoy sa sikat na paraan sa lutuing Koreano ng pag-ihaw ng karne, karaniwang baka, baboy, o manok. Ang mga nasabing putahe ay madalas na inihahanda sa mga ihawang de-gas o de-uling na nakakabit sa mismong mesa ng kainan. Nagbibigyan ang mga mamimili ng ilang mga Koreanong restawran na walang nakakabit na ihawan ng nabibitbit na kalan para magamit ng mga nagsisikain sa kanilang mga mesa. Bilang kahalili, gumagamit ang kusinero ng ihawang nakalagay sa sentro upang maghanda ng mga putaheng ioorder.

Ang pinakakinakatawang uri ng gogi-gu-i ay bulgogi na kadalasang gawa sa maninipis na hiwa ng timpladong tapadera o solomilyo ng baka. Isa pang sikat na uri ang galbi na gawa sa timpladong tagiliran ng baka. Gayunpaman, kabilang din sa gogi-gu-i ang iba pang mga uri ng timpladong at di-timpladong karne, at maaaring hatiin sa mga ilang kategorya. Sikat ang Koreanong barbikyu sa kanyang inang bayan, ngunit sumikat din ito sa buong mundo.

Mga uri

Timpladong inihaw na karne 
Ang pinakasikat na uri ng Koreanong barbikyu ay bulgogi. Bago lutuin, binababad ang karne sa pinaghalong toyo, asukal, mantika ng linga, bawang at paminta. Kinaugaliang niluluto ito sa mga parilya o butas-butas na hugis-bobidang ihawan na nakapatong sa mga brasero, ngunit naging karaniwan dingpinaglulutan ang kalan. 

Ang galbi ay gawa sa mga tagiliran ng baka na binadbad sa sarsang naglalaman ng toyo, tubig, bawang, asukal at hiwa na sibuyas. Pinaniniwalaan na pinakamasarap ito kapag inihaw sa uling o agiw (숯, mga sunog na piraso ng kahoy).

Ang jumulleok ay short steak na tinimpla ng mantika ng lingga, asin at paminta. Halos magkatulad ito sa di-timpladong gogigui at ang itinatanggi nito sa iba pang mga uri ay ang malaisteyk at makatas na pagkakahabi. Karaniwan ding ginagamit ang mga hiniwang pato para sa jumulleok sa halip ng baka.

Ang daeji bulgogi (maanghang na baboy) ay isang tanyag na ulam pang-gogigui. Naiiba ito sa beef bulgogi dahil hindi nagmumula sa toyo ang pambabad, ngunit sa halip, nakababad ito sa mga sarsang galing sa gochujang at/o gochu garu (Koreanong pinulbos na sili).

Di-timpladong inihaw na karne 

Ang chadolbegi ay isang ulam na gawa sa mga maninipis na hiwa ng petso ng baka na di-timplado. Napakanipis nito kaya naluluto ito halos agad-agad sa sandaling nilalagay ito sa pinainit na kawali.

Ang samgyeopsal ay gawa sa mga mas makapal na hiwa ng di-inasnang liempo. Ito ay may taba at malambot. Sa Korea, mas madalas kinakain ang samgyeopsal kaysa sa chadolbegi dahil mas mababa ang presyo ng baboy roon. Karaniwan itong kinakain kasama ng soju (isang tradisyunal na alak). 

Popular na pinagpipilian din bilang di-timpladong uri ng gogigui ang tapadera (deungsim, ) at tagilirang walang buto (galbisal, ).

Pamutat 
Ang gogi-gui ay may kasamang iba't ibang uri ng banchan (mga pamutat). Sa mga restawran, halos palaging sinasamahan ang karne ng pajeori (ensaladang berdeng sibuyas) at isang sariwang putaheng gulay na may litsugas, pipino, at paminta. Ang isang kinaugaliang paraan ng pagkakain ng Koreanong barbikyu ay ang pagbalot ng karne sa litsugas at pagdaragdag ng mga pampalasa tulad ng pajoeri (maanghang na ensaladang iskalyon) at ssamjang (maanghang na masa na gawa sa doenjang na hinaluan ng gochujang).

Galerya

Tingnan din 

 Asado 
 Jeok 
 Lutuing Koreano 
 Yakiniku

Talasanggunian 

 Talababa 

 Mga sanggunian

Mga kawing panlabas 

 Paano Magluto ng Pagkaing Koreano sa Bahay  - Ang Opisyal Sayt ng Gabay sa Turismo ng Korea (sa Ingles)

Lutuing Koreano
Pages with unreviewed translations